— 239 — 



le doivent estre, et cerchier aussi, et se il trouve deffaut aux 

 fèvres, que il ne vuillent ou puissent faire, il le doit faire à 

 faire par sus leur paiement. Item, il doit venir en la Saulnerie 

 après mengier devers le soir, de nuit, et doit aler par les barnes 

 et demorer tant que à creuveffeu pour savoir se il a deffaute 

 pour fèvres. Item, doit garder que on ne ramande de fer nuef. 

 Item, doit faire que on descuille les chaudières quant il verra qui 

 sera de faire pour ramander. Es vendues des fers que il fera, ce 

 doit estre par l'ordonnance du portier, le clerc de la Table, et 

 doit paier ses fèvres en la Saulnerie. Item, il doit faire que li 

 fèvres ouvrent chascun jour de leurs mains, et que il soient 

 garniz de euvre à son povoir Item, se doit donner garde que les 

 pillons soient bien coilliz. Item, doit apporter tous les soirs par 

 escript ce que chacun des fèvres aura fait la journée, tant de 

 clos comme d'autres choses en la dite Saulnerie. 



C'est l'office du receveur de la Table. 



Il doit recevoir bien et loiaulment des marchans, et doit savoir 

 les missions que l'on fait, et doit baillier aux seigneurs la 

 monnoie que il prent, ainsin comme il la prent à la Table et 

 pour tel pris, et se il trouve moins des deniers des marchans 

 la première foiz, il les doit reconter. Et ne doit acheter sal pour 

 faire amas, ne faire à faire à autrui, ne faire acheter, ne estre 

 compaius. Item, doit soustenir la porte de tout l'argent que y 

 faut, jà soit ce que vendues ne se facent, et pour ceste cause 

 prant il au roolle, en despense, cent livres de pension chascun 

 an, en oultre ies gaiges ordinaires. 



C'est l'office du clerc qui porte le seel. 



Il doit mettre touz les matins en escript touz les noms des 

 ouvriers mis pour descombrer les chemins en la Saulnerie, et ce 

 que en leur donne; et doit garder qu'il ouvrient bien touz jours 

 et que il ne partent point senz congié. Et doit demorer en la 

 Saulnerie tant que li marchans soient délivrez, et faire les lettres 

 des marchans et seeller ce qui passe par la porte d'Amont, et 

 toutes autres lettres qui se doivent seeller du seel de la Saul- 

 nerie. 



C'est l'office des moutiers. 



Il doivent gésir touz les soirs en la Saulnerie que les barnes 



